Намойиш қилиш (демонстрация) методининг тавсифи.  

[bookmark: _GoBack]Ҳар қандай иш ўқувчилар турларига мос ҳолда ва тез ўзлаштириш мумкин бўлган топшириқ сифатида берилиши мақсадга мувофиқ. Агар топшириқ сифатида берилаётган иш кўпроқ қўл меҳнатини талаб этса, уни ўргатиш ва эгаллаш мумкин бўлган кичик элементларга ажратиш лозим. Айрим ўқувчилар ишни эҳтиёткорлик ва муфассал кўрсатиб беришни талаб қилишлари мумкин.
Ўқувчи дуч келаётган қийинчиликларини топа олиш  ва бу қийинчиликларни енгишнинг турлича йўлларини топиш орқали ўқувчининг топшириқни муваффақиятли бажаришига эришиш бу ўқитувчининг санъати ҳисобланади. Ўз навбатида бу санъат ўқувчининг дуч келаётган қийинчиликлари орқали ўрганишни ҳам ўз ичига олади, қайсики, ўқитувчи томонидан намойиш этиш жараёнида тушунишга қийин бўлган нуқталар ўқувчи томонидан топшириқни бажара ололмаслик эҳтимолини келтириб чиқаради.
Бошқа сўз билан айтганда, ўқитувчи ўқувчиларда тўғри таассуротни келтириб чикариш учун топшириққа мос бўлган сўзларни ва таянч нуқталарни топа олиши керак. Одатда асосий нуқталар сезиш, кўриш ёки эшитиш қобилиятларига алоқадор бўлса уларни сўз билан ифодалаш қийин бўлади. Шу сабабдан намойиш этиш жараёнида таърифлар келтирилганда эҳтиёткор бўлиш зарур.
Намойиш этиш усулини қўллашга доир кўрсатмалар:
Маълум бир топшириқни қандай бажариш кераклигини намойиш этиш санъатига қуйидаги босқичларни амалга оширмасдан туриб эришиш эҳтимолдан йироқ.
· Намойиш этиш учун ўз материалларингизни тайёрланг.
Сиз учун керак бўлган барча жиҳозлар, асбоб-ускуналар ва бошқа нарсалар аввалдан тайёр ҳолга келтирилиши лозим.
· Ўқувчиларни намойиш этиш жараёни билан таништиринг. 
Ўқувчиларга топшириқ нимадан иборат эканини айтинг ва уларнинг қизиқишларини эътиборга олишга ҳаракат қилинг. Уларни машғулот бошлашга ва тинглашга тайёр эканликларига амин бўлиш мақсадида уларнинг онгларига кириб боришга ҳаракат қилинг. Ўқитувчи учун содда бўлган нарса ўкувчи учун ўта мураккаб бўлиши мумкин.
· Ўқувчиларни сизнинг намойишингизни осон кўра олишлари учун уларни тўғри жойлаштиринг.
Умуман олганда, ўқувчилар мураббийнинг орқасидан кузатишлари мақсадга мувофиқ, бу ўз навбатида улар топшириқни ўзлари бажараётган вақтларида қандай ҳолатда бўлишларини кузатишга шароит яратади.
· Тоширикни бажаришни мувофиқ тезликда намойиш этинг.
Ўқувчиларга топшириқ нималардан иборат эканини кўрсатиш мақсадида уни нормал тезликда ўргатишга ҳаракат қилинг. Бу каби намойиш этиш жараёни бир дақиқадан ошмаслиги лозим, агар топшириқ узоқроқ чўзиладиган бўлса, уни тўхтатиб ва босқичма-босқич намойиш этиш керак.
· Топшириқни секинлик билан такроран кўрсатинг ва ҳар бир босқичда нималар содир бўлиши ҳақида аниқ қилиб эҳтиёткорлик билан тасвирлаб беринг. Таянч нуқталарга алоҳида эътибор қаратинг.
Секин бажариш имкони бўлмаган топшириқлар нормал тезликда лекин алоҳида-алоҳида бажарилиши лозим. Бу билан асосий нуқталарга эътибор бериб ўтиш имкони яратилади.
· Ҳар бир ўқувчини ўқитувчи билан биргаликда ўша топшириқни бажаришга мажбур қилинг.
Ҳар бир ўқувчини топшириқни бажараётганда ўқитувчи ёрдами билан ўзини «иш» жараёнидагидек ҳис қилишларига эришинг. Ҳар қандай саволга жавоб беринг ва ҳар қандай хатони ўша захотиёқ тўғирланг. Ўқувчи эгаллаши қийин бўлган ҳар қандай нуқталарни қайтадан кўрсатиб беринг, бу жараён қачонки ўқувчи уни тўғри бажармагунча давом этади.
· Ҳар бир ўқувчини топшириқни амалда бажаришига эришинг. 
Ҳар бир ўқувчини топшириқни амалда нормал тезликда бажара олгунларига қадар давом эттиришларига эришинг. Шу билан бир қаторда, амалий фаолият давомида ўқувчиларни тўғри усулдан фойдаланаётганларига амин бўлишингиз муҳимдир. Нотўғри услубдан фойдаланиш оқибатида тўғри услубдан фойдаланиш орқали ўрганиш қийинчиликлар билан кечади.
· Ҳар бир ўқувчининг топшириқни бажариш қобилиятини текширинг.
Ҳар бир ўқувчи топшириқни, унинг асосий нуқталарини тўла тушунганига
ва бажара олиш қобилияти борлигига амин бўлинг.

